Kawasan Timur Tengah menurut definisi umum (hijau tua) dan menurut definisi G8 (hijau muda).
**Timur Tengah** (Jawi: ‏**تيمور تڠه**‎code: ms is deprecated ‎) ialah sebuah wilayah yang secara politik dan budaya merupakan sebahagian benua Asia, atau Afrika-Eurasia. Pusat dwilayah ini ialah daratan di antara Laut Mediterranean dan Teluk Parsi serta wilayah yang memanjang dari Anatolia, Semenanjung Arab dan Semenanjung Sinai. Kadangkala disebutkan juga kawasan tersebut meliputi wilayah dari Afrika Utara di sebelah barat sampai dengan Pakistan di sebelah timur dan Caucasus dan/atau Asia Tengah di sebelah utara. Media dan beberapa pertubuhan antarabangsa (seperti PBB) umumnya menganggap wilayah Timur Tengah sebagai wilayah Asia Barat Daya (termasuk Cyprus dan Iran) ditambah dengan Mesir.

Wilayah tersebut mencakupi beberapa kelompok suku dan budaya termasuk suku Iran, suku Arab, suku Yunani, suku Yahudi, suku Berber, suku Assyria, suku Kurdis dan suku Turki. Bahasa utama iaitu: bahasa Parsi, bahasa Arab, bahasa Ibrani, bahasa Assyria, bahasa Kurdis dan bahasa Turki.

Kebanyakan negara di Timur Tengah (13 daripada 18 negara) adalah sebahagian daripada rantau Arab. Sejarah Timur Tengah bermula dari zaman purba dengan kepentingan geopolitik rantau tersebut diiktiraf selama beberapa milenia.  

Kebanyakan sastera barat mendefinisikan "Timur Tengah" sebagai negara-negara di Asia Barat Daya, dari Iran (Parsi) ke Mesir. Mesir dengan semenanjung Sinainya yang berada di Asia umumnya dianggap sebagai sebahagian Timur Tengah, walaupun sebahagian besar wilayah negara itu secara geografi berada di Afrika Utara. 

Sejak pertengahan abad ke-20, Timur Tengah telah menjadi pusat terjadinya peristiwa-peristiwa dunia, dan menjadi wilayah yang sangat sensitif, baik dari segi kestrategikan kawasan, politik, ekonomi, kebudayaan dan keagamaan. Timur Tengah mempunyai bekalan minyak mentah dalam jumlah besar dan merupakan tempat kelahiran dan pusat kerohanian agama Yahudi, Kristian dan Islam.

Sempadan
--------

Istilah *'Timur Tengah'* merujuk kepada wilayah budaya, dan oleh itu tidak memiliki batas tertentu. Definisi yang umum dipakai iaitu wilayah yang terdiri dari: Bahrain, Cyprus, Mesir, Turki, Iran (Parsi), Iraq, Israel, Jordan, Kuwait, Lubnan, Oman, Qatar, Arab Saudi, Syria, Emiriah Arab Bersatu, Yaman, Palestin (mewakili wilayah-wilayah Tebing Barat dan Genting Gaza).

Iran merupakan sempadan yang paling timur, kadangkala dengan memasukkan Afghanistan dan Pakistan barat kerana kedekatannya (secara suku dan agama) dengan kelompok majoriti dari masyarakat Iran. Juga kerana berkaitan rapat dengan sejarah kerana pernah menjadi bahagian dari kerajaan yang wilayahnya mencakup daerah-daerah tersebut. Afganistan, Tajikistan dan Pakistan barat memiliki hubungan budaya, bahasa dan sejarah dengan Iran. Sementara hubungan antara Iran dengan negara-negara Arab kerana adanya hubungan agama dan kedekatan secara geografi.

* Arab Saudi
* Bahrain
* Syria
* Lubnan
* Israel
* Negara Palestin
* Mesir
* Iraq
* Yaman
* Oman
* Qatar
* Kuwait
* Emiriah Arab Bersatu

Peta menunjukkan negara-negara yang diyakini sebahagian daripada Timur Tengah
Selalunya negara-negara Afrika Utara juga disertakan:

* Maghribi
* Algeria
* Libya
* Tunisia
* Mauritania
* Somaliland
* Sudan
* Eritrea
* Habsyah

Selain itu kadangkala negara-negara berikut juga disertakan:

* Iran
* Turki
* Pakistan

Erosentrisme
------------

Beberapa telah mengkritik istilah 'Timur Tengah' kerana keerosentrismeannya. Wilayah ini terletak di timur Eropah barat. Bagi India, dia terletak di barat; bagi Russia dia terletak di selatan. Penggunaan kata 'Tengah' juga telah menyebabkan kebingungan bagi sebahagian orang. Sebelum Perang Dunia I, 'Timur Dekat' digunakan Inggeris untuk menunjuk ke daerah Balkan dan Empayar Turki Uthmaniyyah, sedangkan 'Timur Tengah' untuk Parsi, Afghanistan, dan Asia Tengah, Turki, dan Caucasus. Sedangkan 'Timur Jauh' menunjuk ke negara-negara 'Asia Timur', seperti Bangkok, Jepun, Hong Kong, dan lain-lain.

Dengan hilangnya Kerajaan Ottoman pada 1918, 'Timur Dekat' hampir hilang dalam penggunaan umum, sedangkan 'Timur Tengah' digunakan untuk menunjuk ke negara-negara Islam. Namun penggunaan 'Timur Dekat' tetap digunakan oleh beberapa disiplin akademi, termasuk arkeologi dan sejarah kuno.

Kritikan Erosentrisme juga berhubungan dengan fakta bahwa Timur dan Barat didefinisikan dalam hubungannya dengan garis lintang relatif terhadap Meridian Utama atau Meridian Greenwich.

Rujukan
-------

1. ↑  Cairo, Michael F. The Gulf: The Bush Presidencies and the Middle East Archived 2015-12-22 at the Wayback Machine University Press of Kentucky, 2012 ISBN 978-0-8131-3672-1 p xi.
2. ↑  Government Printing Office. History of the Office of the Secretary of Defense: The formative years, 1947–1950 Archived 2015-12-22 at the Wayback Machine ISBN 978-0-16-087640-0 p 177
3. ↑  Kahana, Ephraim. Suwaed, Muhammad. Historical Dictionary of Middle Eastern Intelligence Archived 2015-12-23 at the Wayback Machine Scarecrow Press, 13 apr. 2009 ISBN 978-0-8108-6302-6 p. xxxi.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Timur Tengah*** |

* (Inggeris) Ancientneareast.net
* (Inggeris) Araboo.com

Portal:* icon Timur Tengah
* icon Afrika
* icon Asia
* flag Dunia Arab

| * l
* b
* s
Senarai negara dan wilayah tanggungan di benua Asia |
| --- |
| 

|  |  |  |  |
| --- | --- | --- | --- |
| **Asia Tenggara** | 
Brunei **·**  Filipina **·**  Indonesia1 **·**  Kemboja **·**  Laos **·**  Malaysia **·**  Myanmar **·**  Singapura **·**  Thailand **·**  Timor Leste **·**  Vietnam  | **Asia Barat** | 
Arab Saudi **·**  Armenia **·**  Azerbaijan2 **·**  Bahrain **·**  Cyprus **·**  Emiriah Arab Bersatu **·**  Georgia2 **·**  Iran **·**  Iraq **·**  Israel **·**  Jordan **·**  Kuwait **·**  Lubnan **·**  Mesir **·**  Oman **·**  Palestin **·**  Qatar **·**  Syria **·**  Turki2 **·**  Yemen  |
| **Asia Tengah dan Utara**  | 
Afghanistan **·**  Kazakhstan **·**  Kyrgyzstan **·**  Rusia2 **·**  Tajikistan **·**  Turkmenistan **·**  Uzbekistan  | **Asia Timur** | 
China **·**  Hong Kong3 **·**  Korea Selatan **·**  Korea Utara **·**  Macau3 **·**  Jepun **·**  Mongolia |
| **Asia Selatan** | 
Bangladesh **·**  Bhutan **·**  India **·**  Maldives **·**  Nepal **·**  Pakistan **·**  Sri Lanka  | **Wilayah tanggungan dan negeri dengan pengiktirafan terhad** | **Wilayah tanggungan :**
 Akrotiri dan Dhekelia, Wilayah Lautan Hindi British (United Kingdom) **·**  Kepulauan Cocos (Keeling), Pulau Krismas (Australia)  **Negeri dengan pengiktirafan terhad :**
 Abkhazia **·**  Cyprus Utara **·**  Nagorno-Karabakh **·**  Ossetia Selatan **·**  Republik China (Taiwan)  |

 |
| 1 Sebahagiannya di benua Oceania (negeri Papua Barat).  2 Sebahagiannya di benua Eropah.  3 Merupakan Kawasan Pentadbiran Khas di Republik Rakyat China. |